Niciodată lumea nu a fost atât de expusă, mi-a răspuns Moise Guran când l-am întrebat ce se întamplă. În podcast-ul de azi am sunat un prieten, un fost ziarist, politician in ultima perioada. Sau nu? Moise Guran nu mai e în politică. O spune chiar el. Poate și pentru acest lucru l-am gasit pe Moise vesel, facand provizii, dar ingrijorat de ce se intampla in jurul nostru. Am considerat ca e cea mai potrivita persoana ca sa ne explice ce avem de facut din punct de vedere economic, ce sa facem cu banii sau cu firma, in cazul in care inca mai avem una. Are un sfat atât pentru angajați, cât și pentru angajatori. Dacă nu mai e în politică, se întoarce Moise în presă, la radio? Nu spune nu, dar nici… L-am găsit într-o pasă bună… te invit să ne acorzi următoarele 20 de minute și să asculți. Moise Guran: - Primul meu sfat pentru toată lumea este să țină cât mai mult de job-ul lor. Trebuie să îți conservi cât mai mult statutul. - Eu știu că cel mai important “asset” pe care îl are o firmă sunt oamenii pregătiți și aceștia se formează în ani de zile. Să le dai cu piciorul la primul semn de criză nu este deloc o idee bună. Trebuie să-ți evaluezi bine perspectiva afacerii tale. Să-ți dai oamenii afară, să te grăbești și să iei o decizie care după aia să te coste încă niște ani de zile în care să formezi alți oameni s-ar putea să fie și mai greșit. - Nu mai sunt în politică. Nici nu am fost. Am avut două luni în care am jucat un rol tehnic. Nu m-am înscris în nici un partid. După două luni în politică îmi trebuie și o carantină de la lumea în care am fost. Politician nici nu am fost. - N-am zis că nu m-aș mai întoarce la radio, am zis că nu m-aș mai întoarce la “România în direct”. - Din punct de vedere profesional simt nevoia să mă reinventez la intervale regulate de timp. - Îmi lipsesc strângerile de mână. - Fac aprovizionarea o dată pe săptămână și urmez sfatul de a trata termic serios mâncarea, asta înseamnă că friptura nu e ce trebuie. În continuare sunt cu 10 kg mai ușor decât eram atunci când eram colegi la radio.